sa dahilang hindi maalaman kung ano ang dapat kong gawin ang patuloy ni mr. leeds na inilapat nang boong pag iingat ang takip ng kaha ay siniyasat ko ang papiro, at nakita ko ang dalawang salita na hindi ko batid ang kahulugan. hinanap ko ang katuturan at tinangka kong bigkasin ng malakas, at babahagya pa lamang na nabibigkas ang una nang maramdaman kong dumudulas sa aking kamay ang kaha na wariy tangay ng isang malaking pataw at gumulong sa lupa, at dooy hindi ko na magalaw. ang pagkakamangha koy naging sindak nang buksan kot matagpuan sa loob ang isang ulo ng tao na ang tingin sa akin ay walang kakisapkisap. sindak, at dahil sa hindi ko maalaman ang gawin sa harap ng gayong kababalaghan, ay natulig akong nangaykay sumandali na waring isang gulilat. akoy nagbalikloob. sa akalang yaon ay isang malikmata lamang ay tinangka kong mapalipas yaon at ipinatuloy ko ang pagbasa ng pangalawang salita.